More than one hundred people in Quarantine center in Chin State, Myanmar, died.
, သတင်းဆန်းစစ်ချက်, , Khaing Lay ဖေ့စ်ဘွတ် ပိုစ့်မှာ ရေးထားတဲ့ အကြောင်းအရာတွေကို Boom Myanmar က အချက်အလက် စစ်ဆေးကြည့်တဲ့အခါ အများပြည်သူ ထိတ်လန့်အောင် ထင်ယောင်ထင်မှား ရေးသားထားတာကို တွေ့ရပါတယ်။, , ဒီ ဖေ့စ်ဘွတ်ပိုစ့်မှာ ရေးထားတဲ့ ချင်းပြည်နယ် ဖလမ်းမြို့မှာ Quarantine ဝင်နေတဲ့ ဒုပညာရေးမှူး သေဆုံးခဲ့တယ်ဆိုတဲ့ အကြောင်းအရာမှာ အဆိုပါ သေဆုံးမှုဟာ ရောဂါအခံကြောင့် ဦးနှောက်သွေးကြော ပြတ်ပြီး သေဆုံးခဲ့တာ ဖြစ်ပါတယ်။, , ဖလမ်းမြို့က ပညာရေးဦးစီးဌာနရဲ့ လက်ထောက်ညွှန်ကြားရေးမှူးဟာ ရုံးပိတ်ရက်မှာ ၎င်းရဲ့ မိသားစုရှိရာ အောင်လံမြို့ကို ခေတ္တပြန်သွားတဲ့အတွက် ဖလမ်းမြို့ ပြန်ရောက်ရှိတဲ့အခါမှာ Home Quarantine အဖြစ် တစ်ဦးတည်း နေထိုင်စဉ် ရောဂါအခံကြောင့် ဧပြီလ ၃၀ ရက်နေ့မှာ ဦးနှောက်သွေးကြောပြတ် သေဆုံးခဲ့တာ ဖြစ်ပါတယ်။, , ဒီအကြောင်းအရာကို Myanmar Times သတင်းမှာ ဖတ်ရှု့နိုင်ပါတယ်။, , , အဆိုပါ Khaing Lay ရဲ့ ဖေ့စ်ဘွတ်ပိုစ့်မှာ သတင်းအမှောင် ချထားတဲ့ အတွက် ပြည်သူများ အလုံးစုံ မသိရဘူးလို့ ရေးထားပါတယ်။ ဒါဟာ လိမ်လည်ရေးသားမှု သက်သက်သာ ဖြစ်ပါတယ်။ ကျန်းမာရေးနဲ့ အားကစားဝန်ကြီးဌာနက ကိုရိုနာ ရောဂါနဲ့ ပက်သက်တဲ့ သတင်းတွေ နေ့စဉ် ထုတ်ပြန်ပေးနေသလို တရားဝင် သတင်းဌာနကြီးတွေကလည်း နေ့စဉ် ရေးသားနေကြပါတယ်။, , ကိုရိုနာရောဂါနဲ့ ပက်သက်တဲ့ မြန်မာနိုင်ငံဆိုင်ရာ သတင်းအချက်အလက်တွေကို Ministry of Health and Sports, Myanmar မှာ ဝင်ရောက် ဖတ်ရှု့နိုင်ပါတယ်။, , ဒါ့အပြင် Khaing Lay ဖေ့စ်ဘွတ်ပိုစ့်အကောင့်ဟာ မည်သူမည်ဝါ မှန်း အတိအကျမသိရတဲ့ အကောင့်တု တစ်ခုသာဖြစ်ပြီး နိုင်ငံရေး တိုက်ခိုက်မှုတွေ၊ ပုဂ္ဂိုလ်ရေး တိုက်ခိုက်မှုတွေ၊ ထင်ယောင်ထင်မှား သတင်းတွေ ဖြန့်ချီနေတာကို တွေ့ရပါတယ်။ ကိုရိုနာကပ်ဘေးကာလမှာ Online မှာ သတင်းအမှား ဖြန့်ချီပြီး ပြစ်မှု ကျူးလွန်သူတွေ၊ မှုခင်းကျူးလွန်နေသူတွေကို သတိထားဖို့ မြန်မာနိုင်ငံရဲတပ်ဖွဲ့ရဲ့ အသိပေး နှိုးဆော်ချက်ကို ဒီမှာ ဖတ်နိုင်ပါတယ်။, , , , , , , ,
အများပြည်သူ ထိတ်လန့်အောင် လှုံ့ဆော်တဲ့ သတင်းအတု